

Būvniecības ieceres dokumentācijas izstrāde ēku 
energoefektivitātes paaugstināšanai 
pansionātam “Lauciene” un autoruzraudzība


SKAIDROJOŠS APRAKSTS
Talsu novada pašvaldībai piederošs nekustamais īpašums pansionāts ”Lauciene” ,  Laucienes pagasts, Talsu novads. Kadastra numurs: 88700170035. 

Ēkas, kurām veic atjaunošanas būvdarbi:
1) ēka ar kadastra apzīmējumu 88700170035003 (A.korpuss);

Ieceres dokumentācija izstrādāta, pēc Talsu novada pašvaldības iestāde pansionāts „Lauciene”, Reģ. Nr.90000011944, adrese: "Pansionāts", Lauciene, Laucienes pag., Talsu nov., LV-3285. Pasūtījuma dokumentācijas sagatavota  atbilstoši spēkā esošajiem Latvijas Republikas būvnormatīviem: 

•
pasūtītāja (Talsu novada pašvaldības iestāde pansionāts „Lauciene”,) projektēšanas uzdevumu,

•
Talsu  novada apbūves noteikumiem,

•
MK noteikumiem Nr. 500 “Vispārīgie būvnoteikumi”, 

•
MK noteikumiem Nr. 529 “Ēku būvnoteikumi”, 

•
Būvniecības likumu,

•
Aizsargjoslu likumu,

•
MK noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana” “, 

•
MK noteikumiem Nr. 333 “Noteikumi par Latvijas būvnormatīvu LBN 201-15 “Būvju ugunsdrošība” “, 

•
MK noteikumiem Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika””,

•
 MK noteikumi Nr.432 LBN 003-19 "Būvklimatoloģija",

•
11)
MK noteikumiem Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija””, 

•
MK noteikumiem Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, 

•
MK noteikumiem Nr.281 “Augstas detalizācijas topogrāfiskās informācijas un tās centrālās datu bāzes noteikumi”, 

•
kā arī citiem Latvijas būvnormatīviem un normatīvo aktu, kā arī tehnisko vai īpašo noteikumu prasībām.

Fasādes
Paredzēts veikt A korpusa ārējo fasāžu (pansionāta istabiņu ārsienas) atjaunošanu, uzlabojot fasāžu siltumtehniskos rādītājus, vienlaicīgi uzlabojot ēkas vizuālo izskatu. Ēkas  fasādes siltināmas ar siltumizolējošiem materiāliem un pēc tam izveidojama fasāžu ārējās apdares plākšņu apdare. Minēto pasākumu rezultātā tiks būtiski uzlabota ēkas energoefektivitāte, samazināsies ēkas siltuma zudumi caur tās norobežojošām konstrukcijām. Palielināsies ēkas nesošo konstrukciju ilgmūžība un ēkas ekspluatācijas laiks.

Par fasāžu siltumizolācijas materiālu izmantojamas minerālvates siltumizolācijas fasādes plāksnes VENTIROCK F PLUS [λ=0,034 W/(mK)] (100 + 50mm), un izbūvēta alumīnija kronšteinu vēdināmās fasādes apakšējā konstrukcija, pie kura paredzēts stiprināt Fundermax HPL apdares plāksnes (vai ekvivalents). Izbūvi sīkāk skatīt projekta grafiskā daļā, izbūvi veikt saskaņā ar ražotāja norādījumiem.  Projektā HPL Fundermax apdares plākšnu (vai ekvivalents) krāsu toņi doti pēc Fundermax krāsu kataloga, kas būvniecības laikā saskaņojama ar autoruzraugu.
Pirms fasādes siltumizolācijas izbūves veikt visu sienu plaisu remontu. Visas plaisas gruntēt ar SikaTak Panel Primer un aizpildīt ar elastīgu šuvju mastiku - Sikaflex-Construction vai ekvivalentu plaisu remonta tehnoloģiju. Ārsienu plaisiņu aizdarināšanu veikt sekojoši - pirms elastīgās šuvju mastikas ieklāšanas, ja plaisa ir 5mm un vairāk, tajā ielikt atdures diegu, veidojot 5mm-6mm dziļu gropi. Aizpilda ar minēto sastāvu saskaņā ar ražotāja tehnisko instrukciju.

Esošās lodžiju margas paredzēts demontēt un vietā uzbūvēt margas no tērauda rāmja un rūdīta stikla, dalījumu skatīt margu specifikācijā.

Visu metāla detaļu iesegumus un krāsojuma toņus skatīt fasāžu rasējumos. Būvorganizācijai pirms galējās būvniecības tāmes izstrādes veikt papildus apsekošanu būvniecības darbu un materiālu apjomu precizēšanai.
Ēkas cokols

Siltināms ēkas cokols pa visu ēkas perimetru. Pirms cokola siltināšanas veikt cokola virsmas remontu. Veikt esošā cokola remontu un apstrādi ar pretaļģu sastāvu, cokola plaisu sienās aizpildīšanu ar elastīgu šuvju mastiku, iepriekš tās attīrot no visām abrazīvām daļiņām. Izlīdzināt cokola virsmu. 
Pamatu sienām izveidojams siltinājums no ekstrudēta polistirola loksnēm FL‑300 Finnfoam, λu = 0.037 W/mK (vai  ekvivalents) ar biezumu b=150mm, ierīkot hidroizolāciju, un apmest ar masā tonētu gatavo apmetumu no BOLIX sistēmas (vai ekvivalents). Izbūvi sīkāk skatīt projekta grafiskā daļā, izbūvi veikt saskaņā ar ražotāja norādījumiem. Projektā BOLIX apmetuma (vai ekvivalents) krāsu toņi doti pēc NCS krāsu kartes, kas būvniecības laikā saskaņojama ar autoruzraugu. Pēc siltināšanas darbu beigšanas atjaunot zālāju.
Logi, durvis un lūkas
Esošos PVC/ koka logus nomainīt pret PVC logiem ar 3 stikla paketi un Swisspacer Ultimate starplikām stikla paketē, U vērtība ≤0.90 W/(m2K). Rāmja tonis no iekšpuses- balts, ārpuses- balta. Dalījumu skatīt projekta grafiskā daļā. Visiem logiem izbūvēt palodzes no cinkota skārda.

Esošos PVC/ koka lodžiju durvju bloku ar logu nomainīt pret PVC durvju bloku ar logiem 3 stikla paketi un Swisspacer Ultimate starplikām stikla paketē, U vērtība ≤0.90 W/(m2K). Rāmja tonis no iekšpuses- balts, ārpuses- balts-B. Dalījumu skatīt projekta grafiskā daļā. Visiem logiem izbūvēt palodzes no cinkota skārda.

Ēkas ieejas durvis paredzēts nomainīt pret jaunām metāla/ PVC durvīm U vērtība ≤1.1 W/(m2K). 
Ēkas bēniņu lūkas paredzēts nomainīt pret jaunām siltinātām metāla lūkām, nodrošinot EI-30 ugunsdrošības pakāpi, U vērtība ≤1.1 W/(m2K). Bēniņu lūku pasūtīt komplektā ar metāla izbīdāmām kapnēm.
Paredzēts izbūvēt jaunu blīvu un hermētisku metāla jumta lūku, sīkāk skatīt projekta grafiskā daļā.
Pirms būvdarbu uzsākšanas būvorganizācijai veikt apsekošanu izmēru un konstrukciju precizēšanai. Stiklojuma parametrus un rāmja toni saskaņot ar projektu autoru, uzsākot darbus. Pirms logu un durvju pasūtīšanas precizēt aiļu izmērus, vēršanas virzienus un izbūves skaitu. Durvju apdares risinājumus saskaņot autoruzraudzības laikā.
Jumta atjaunošana 
Paredzēts veikt esošā jumta demontāžu un  jaunu jumta seguma izbūvi Ruukki (vai ekvivalents) valcprofils. 2. korpusa dekoratīvos izvirzījumus atjaunot. Fasāžu dekoratīvos dēļus pēc nepieciešamības demontēt uz jumta pārbūves darbiem. Pēc jumta izbūves tos uzstādīt attiecīgās vietās. Bojātos dēļīšu demontēt, vietā izbūvēt jaunus. Visus dekoratīvos dēlīšus beicēt ar OSMO 3512 Oil Stain (vai ekvivalents), tonis- kā projekta dokumentācijā.
Veikt hermētisku un blīvu jumta seguma izbūvi pie ventilācijas izvadiem. Izbūvēt jaunas lietusūdens notekrenes un notekcaurules. Krāsu skatīt projekta grafiskā daļā. Paredzēts izbūvēt jaunu cauruļveida Ruukki sniega aiztures barjeru. Veikt jumta papildus apsekošanu pirms dabu uzsākšanas.
Esošos ventilācijas izvadus remontēt, izbūvēt apdari ar masā tonētu dekoratīvo apmetumu BOLIX un tonis NCS S 0300-N. Veikt ventilācijas izvadu nodegdetaļas nomaiņu un jumtiņu izbūvi. Uzstādīt lietus ūdens novadošus skārda elementus saskaņā ar projekta grafiskās daļas lapām. Lai nodrošinātu gaisa apmaiņu  bēniņu telpā, paredzēts izbūvēt WIRPLAST ventilācijas izvadus NORMAL DN 150 , kas paredzēti valcprofila jumtiem. Izbēvēt atbilstoši ražotāja tehnoloģijai. Kopējais izbūves skaits - 18gb.
Bēniņu  pārseguma siltināšana

Bēniņu stāvā paredzēts izveidot siltinājumu, to izvietojot virs 3. stāva pārseguma (1. un 3. korpuss) un 2.stāva pārseguma (2.korpuss). Siltinājums izveidojams no akmens vates Paroc BLT9, λu = 0.041 W/mK (vai ekvivalents), kopējais siltumizolācijas biezums 350mm. Pirms siltumizolācijas izbūves grīdu atbrīvot no sadzīves gružiem un ieklāt tvaika izolāciju virs esoša keramzīta slāņa. Tvaika izolāciju izbūvēt pēc ražotāja tehnoloģijas. Tvaika izolāciju veidot ar pārlaidumiem, papildus to šuvju vietā līmējot ar hermētisku līmlenti. Tvaika izolāciju pacelt uz augšu virs siltumizolācijas pie visām bēniņu vertikālām konstrukcijām. Virs siltinājuma izbklāt vēja plēvi.
Paredzēts izbūvēt koka laipas, izbūves risinājumu un izvietojumu skatīt projekta grafiskā daļā.
Labiekārtojumi 
Veikt ieejas mezglu remontu. Ieejas jumtiņam nepieciešams veikt visaptverošu remontu, izbūvēt jaunu jumta segumu no bitumena ruļļu materiāla divās kārtās, izveidojot kvalitatīvus pieslēgumus ēkas sienai. Jumtiņiem veikt dzelzsbetona plātnes apakšējo un augšējo virsmu remontu, veikt tērauda detaļu antikorozijas apstrādi, stiegru betona aizsargslāņa atjaunošanu, uzstādīt lietusūdens novadošus skārda lāseņus un notekrenes. Veikt ieejas lieveņu, to pakāpienu visaptverošu remontu.
Pēc būvdarbu pabeigšanas veikt teritorijas sakopšanu un zālāja atjaunošanu ap ēku, nodrošinot zemes virsmas kritumu virzienā prom no ēkas.

Tērauda konstrukciju remonts 
Visas tērauda konstrukcijas apstrādāt ar rūsas noņēmēju, attīrot konstrukciju no atkorodējušām elementu daļiņām. Veikt konstrukciju antikorozijas krāsojumu, kas sastāv no grunts krāsas un alkīda krāsas - tonis atbilstošs projekta norādījumiem. Stipri bojātos korodējušos elementus nomainīt pret analoga šķērsgriezuma elementiem.
Betona virsmu remonts 
Betona virsmas rūpīgi attīrīt no visām abrazīvām daļiņām. Visas atsegtās armatūras apstrādāt ar rūsas pārveidotāju. Nodrošināt ideālu betona vecā un jaunizveidojamās betona virsmas remontu reizē ar stiegrojuma antikorozijas aizsardzību. Materiāls uzklājams divos piegājienos. Pirmā kārta domāta kā antikorozijas aizsargslānis stiegrojumam, bet ar otro izveido stiegru aizsargslāni. Kopā sistēma nodrošina dzelzsbetona elementa stiegrojuma aizsardzību pret koroziju. Izmantojot konkrētu dzelzsbetona elementu remontu sistēmu, rūpīgi ievērot ražotāja sniegto sistēmas iestrādes tehnisko instrukciju.
Visas plaisas gruntēt ar SikaTak Panel Primer un aizpildīt ar elastīgu šuvju mastiku - Sikaflex-Construction vai analogu. Pirms elastīgās šuvju mastikas ieklāšanas, ja plaisa ir 5mm un vairāk, tajā ielikt atdures diegu, veidojot 5mm-6mm dziļu gropi. Aizpilda ar minēto sastāvu saskaņā ar ražotāja tehnisko instrukciju. Izdrupumus remontēt ar remontjavas sastāvu – ķieģeļu sienām Husfix Casco, betona pamatnei SIKA Monotop 412. Pirms remontjavas uzklāšanas bojājuma vietas attīrīt no visām abrazīvām daļiņām, gruntēt.

Īpašās piezīmes
1. Projektā dotās atsauksmes uz konkrētu firmu izstrādātiem būvmateriāliem ir kā kvalitātes garants. Būvorganizācija un pasūtītājs būvniecības laikā drīkst izmantot citu firmu izstrādājumus, kuru tehniskie un kvalitātes rādītāji ir ekvivalenti, vai augstāki nekā projektā norādītam būvmateriālam.
2. Šī projekta risinājumi izstrādāti izmantojot vēdināmo fasāžu siltināšanas sistēmas un fibrocementa fasāžu lokšņu apdares plāksnes izbūves tehnoloģiju.
3. Par pareizu vēdināmo fasāžu siltināšanas sistēmas izbūvi konsultēties ar ražotāju un izbūvēt saskaņā ar ražotāja norādījumiem.
4. Mezglu rasējumi, kuri nav uzrādīti projekta dokumentācijā, ir vispārzināmi un noteikti atsevišķu materiālu iestrādes noteikumos, piegādātāju firmu rekomendācijās un citos materiālos.
5. Būvuzņēmējs var piedāvāt savus mezglu risinājumus, tos saskaņojot ar ražotāju un projekta autoriem.
6. Visus materiālu apjomus būvorganizācijai precizēt un saskaņot ar pasūtītāju pirms līguma slēgšanas. Būvuzņēmējam pirms galējās būvniecības tāmes izstrādes iepazīties ar objektu un veikt papildus apsekošanu būvniecības darbu un materiālu apjomu precizēšanai.
7. Logu enkurojuma, remontsastāva javu materiālu apjomi projektā nav norādīti. Tos Būvuzņēmējam ievērtēt pirms līguma slēgšanas.
8. Par precīzu siltumizolācijas izbūves tehnoloģiju konsultēties ar izolācijas ražotājiem.
9. Būvdarbu laikā jāievēro aizsargjoslu likums. Esošās inženierkomunikācijas zem virszemes līmeņa netiek skartas, rakšanas darbi netiek veikti. Inženiertīkli pie ēkas fasādēm tiek saglabāti, siltinājumu izbūvējot ievērojot aizsargjoslu. Pasargāt no bojājumiem. Darbus veikt saskaņā ar inženiertīklu pārstāvjiem.
Atbildīgais projektētājs:

